Diari Oficial de la Generalitat Valenciana


Sumari del DOGV 7247, del 03-04-2014 (2014/2788)

RESOLUCIÓ de 5 de març de 2014, de la Direcció General d'Energia, per la qual s'atorga autorització administrativa per a la construcció del gasoducte de transport secundari denominat Elx-Monòver-Algueña, i les seues instal·lacions auxiliars, als termes municipals d'Elx, Monforte del Cid, Novelda, Monòver, el Pinós i Algueña, s'aproven el projecte d'execució i l'addenda I a este i es declara, en concret, la seua utilitat pública. Expedients número CBREDE/2007/66/03 - CBREDE/2011/9/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2788


Data del document
:   05-03-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 5 de març de 2014, de la Direcció General d'Energia, per la qual s'atorga autorització administrativa per a la construcció del gasoducte de transport secundari denominat Elx-Monòver-Algueña, i les seues instal·lacions auxiliars, als termes municipals d'Elx, Monforte del Cid, Novelda, Monòver, el Pinós i Algueña, s'aproven el projecte d'execució i l'addenda I a este i es declara, en concret, la seua utilitat pública. Expedients número CBREDE/2007/66/03 - CBREDE/2011/9/03. [2014/2788]  
Antecedents de fet  
Endesa Gas Transportista, SL, Unipersonal, a través de representant degudament acreditat, va presentar per mitjà d'escrits del 2 de febrer i 17 d'abril de 2009, davant del Servici Territorial d'Energia d'Alacant, sol·licitud per a:  
- L'autorització administrativa,  
- L'aprovació del projecte i  
- La declaració, en concret, d'utilitat pública  
Del projecte denominat Gasoducte de transport secundari Elx-Monòver-Algueña, als termes municipals d'Elx, Monforte del Cid, Novelda, Monòver, el Pinós i Algueña, a la província d'Alacant.  
  
Junt amb els escrits de presentació d'esta petició s'acompanyava la documentació següent:  
- Separates per a l'obtenció de les condicions tècniques a les entitats següents:  
· Ajuntament d'Elx.  
· Ajuntament de Monforte del Cid.  
· Ajuntament de Novelda.  
· Ajuntament de Monòver.  
· Ajuntament del Pinós.  
· Ajuntament d'Algueña.  
· Servici Territorial de Carreteres, de la Conselleria d'Infraestructures i Transport.  
· Servici Territorial de Medi Ambient, de la Conselleria de Medi Ambient, Aigua, Urbanisme i Habitatge (Secció Forests d'Utilitat Pública).  
· Servici Territorial de Medi Ambient, de la Conselleria de Medi Ambient, Aigua, Urbanisme i Habitatge (Secció Vies Pecuàries).  
· Subdirecció General del Patrimoni de l'Estat (Ministeri d'Economia i Hisenda).  
· Unitat de Carreteres a Alacant de la Demarcació de Carreteres de l'Estat a la Comunitat Valenciana (Ministeri de Foment).  
· Departament de Carreteres de la Diputació Provincial d'Alacant.  
  
· Confederació Hidrogràfica del Xúquer.  
· Confederació Hidrogràfica del Segura.  
· Administrador d'Infraestructures Ferroviàries.  
· Comunitat de Regants de Monforte del Cid.  
· Iberdrola, SA.  
· Gas Natural SDG, SA.  
· Nueva Compañía Arrendataria de las Salinas de Torrevieja (Torresal).  
· Telefónica de España, SA.  
- Relació concreta i individualitzada dels béns i drets afectats.  
  
- Estudi d'impacte ambiental.  
El 26 de juliol de 2011, Endesa Gas Transportista, SL, Unipersonal, va presentar l'addenda I al gasoducte de transport secundari Elx-Monòver-Algueña, davant del Servici Territorial d'Energia d'Alacant, per mitjà del qual va manifestar que:  
- La dita addenda ha sigut necessària, a la vista de l'informe desfavorable del Servici d'Ordenació Territorial, de la Conselleria de Medi Ambient, Aigua, Urbanisme i Habitatge, amb data 25 d'octubre de 2010, per l'afectació al Pla d'Acció Territorial de Corredors d'Infraestructures de la Comunitat Valenciana, i de les al·legacions presentades durant el període d'informació pública.  
- S'ha procedit a realitzar una modificació del traçat del projecte inicial amb un increment de 1.210,75 metres lineals i un canvi en l'emplaçament de la posició ELALGUE-5 (al municipi del Pinós), afecta els termes municipals de Monforte del Cid, Novelda, Monòver, el Pinós i Algueña.  
- Es procedix a un canvi de la pressió de disseny, ja que el gasoducte va ser dissenyat per a una pressió de 59 bar, atés que no operarà a una pressió superior a 49,5 bar, i la canonada passa de ser qualitat API 4P K-36 a API 5L Gr-B.  
Se sol·licita:  
- L'autorització administrativa,  
- L'aprovació del projecte d'execució i  
- El reconeixement, en concret, de la utilitat pública.  
Amb la sol·licitud s'adjuntava:  
- Exemplar de la referida addenda I firmada per tècnic competent i visada pel col·legi corresponent amb data 8 de juliol de 2011.  
- Relació concreta i individualitzada dels béns i drets afectats.  
  
- Estudi d'impacte ambiental.  
- Estudi d'integració paisatgista.  
- Separates per a l'obtenció de les condicions tècniques de:  
· L'Ajuntament de Monforte del Cid.  
· L'Ajuntament de Novelda.  
· L'Ajuntament de Monòver.  
· L'Ajuntament del Pinós.  
· L'Ajuntament d'Algueña.  
· Servici Territorial de Carreteres d'Alacant, de la Conselleria d'Infraestructures i Transport.  
· Servici Territorial de Medi Ambient, de la Conselleria de Medi Ambient, Aigua, Urbanisme i Habitatge (Secció Vies Pecuàries).  
· Departament de Carreteres de la Diputació Provincial d'Alacant.  
· Administrador d'Infraestructures Ferroviàries.  
Posteriorment, per mitjà d'un escrit presentat el 14 de març de 2013 s'adjuntava separata per a l'obtenció de les condicions tècniques de:  
· SAT número 3481 Aguas de Pinoso.  
El procediment administratiu corresponent a estes sol·licituds ha sigut tramitat amb els expedients de referència CEBREDE/2007/66/03 (projecte) i CBREDE/2011/9/03 (addenda I), incoats pel Servici Territorial d'Energia d'Alacant a este efecte.  
La sol·licitud d'autorització administrativa, aprovació del projecte d'execució i reconeixement, en concret, de la utilitat pública d'este, així com l'estudi d'impacte ambiental, han sigut objecte d'informació pública d'acord amb el que preveu la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la Llei d'Expropiació Forçosa, el Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental de la Generalitat Valenciana, i allò que s'ha preceptuat en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, durant el termini de trenta dies en:  
- El Diari Oficial de la Comunitat Valenciana de 22 de maig de 2009 (DOCV 6019),  
- EL Butlletí Oficial de la Província d'Alacant de 21 de maig de 2009 (BOPA 94),  
- Els diaris de premsa La Verdad i ABC, edicions de la província d'Alacant, de 25 de maig de 2009.  
Així com per a l'addenda I en:  
- El Diari Oficial de la Comunitat Valenciana de 21 de febrer de 2012 (DOCV 6718),  
- El Butlletí Oficial de la Província d'Alacant de 23 de febrer de 2012 (BOPA 38),  
- Els diaris de premsa El Mundo i Información, edicions de la província d'Alacant, de 27 de febrer de 2012.  
Amb la mateixa finalitat i termini, el Servici Territorial d'Energia d'Alacant va remetre la sol·licitud del projecte inicial als ajuntaments d'Elx, Monforte del Cid, Novelda, Monòver, el Pinós i Algueña per a la seua exposició en el tauler d'anuncis. En l'expedient consta la diligència acreditativa de l'exposició amb dates del 6 de maig de 2009, 27 d'abril de 2009, 25 d'abril de 2009, 6 de maig de 2009, 15 de maig de 2009 i 20 d'octubre de 2009, respectivament.  
Així mateix, es va remetre la sol·licitud de l'addenda I als ajuntaments de Monforte del Cid, Novelda, Monòver, el Pinós i Algueña per a la seua exposició en el tauler d'anuncis. En l'expedient consta la diligència acreditativa de l'exposició amb dates del 22 de febrer, 6 de març, 21 de març, 24 de febrer i 21 de febrer de 2012, respectivament.  
D'acord amb la documentació que hi ha en l'expedient, van ser presentades al·legacions per particulars al projecte inicial i a l'addenda I, les quals, pel que fa a la construcció de les instal·lacions del gasoducte objecte de la informació pública realitzada, fan referència al traçat, les dades identificatives de les finques afectades, el desenrotllament i la implantació d'activitats industrials i agrícoles en la zona, les servituds legals i ocupacions temporals derivades de l'execució del projecte, a més de les construccions existents.  
Remeses les al·legacions expressades al peticionari perquè prestara conformitat o formulara les objeccions que estimara procedents, este ha emés contestació respecte a les qüestions suscitades per mitjà de sengles escrits amb dates del 21 de desembre de 2009 i del 27 de març de 2013, en referència al projecte inicial, i de l'11 i 29 de juny de 2012 i del 27 de març de 2013 respecte a l'addenda I. Amb este fi, va manifestar:  
  
a) La concurrència de factors tècnics, econòmics, ambientals i jurídics que es tenen en compte en la redacció del projecte per a la imposició de servituds o ocupacions temporals,  
b) Es procedirà a les rectificacions corresponents respecte a titularitats, naturalesa i domicilis al·legats,  
c) Les valoracions de les indemnitzacions seran ateses en el moment procedimental establit,  
d) La compatibilitat d'esta infraestructura amb zones residencials i usos industrials sense perjuí d'adoptar-se les mesures de seguretat necessàries durant l'execució de les obres,  
e) Se significa la compatibilitat entre les parcel·les rústiques i el projecte en curs donat el seu ús agrícola, en concret vinya i oliveres, al constituir-se servitud subterrània de pas de gas, i restituir-se el terreny al seu estat original, sense perjuí de contactar amb les propietats afectades que disposen de canalitzacions de reg,  
f) La documentació presentada i sotmesa a informació pública s'ajusta a la legalitat vigent,  
g) Resulten inviables les alternatives proposades, ja que esta instal·lació ha de seguir una alineació tan recta com siga possible i evitar, en la mesura que siga possible, angles pronunciats, per això no pot ajustar-se a totes les llindes o camins de totes les finques que travessa, ja que, d'una banda, podria afectar tercers aliens al present projecte, i d'una altra, suposaria un continu zig-zag en la traça que faria inviable este per raons de seguretat i manteniment de les instal·lacions, així com per raons tecnicoeconòmiques en la seua execució. Al mateix temps, es consideraran les al·legacions formulades en l'Addenda I al projecte pel que afecta el traçat entre els seus vèrtexs V-AL-344 al V-AL-353 (al terme municipal d'Algueña) a més de l'ampliació del cementeri del Pinós.  
  
Conforme al procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada inicialment i emeteren, si era procedent, les condicions tècniques oportunes al projecte tècnic inicial de la instal·lació, es va remetre separata d'este, referida a la corresponent part de la instal·lació, a les següents administracions, organismes i empreses de servici públic o d'interés general, els béns o drets de les quals a càrrec seu puguen ser afectats per esta, amb el resultat que, en síntesi, es detalla:  
  
- Ajuntament d'Elx. Amb data de l'1 de juny de 2009, l'Ajuntament va informar desfavorablement ja que afirmava que una part del traçat se situava en sòl no urbanitzable d'especial protecció, a més d'informar de la necessitat d'autoritzacions administratives relatives a encreuaments i mediambientals; així mateix, acompanyava una proposta alternativa de traçat.  
Per mitjà d'un escrit amb data del 21 de desembre de 2009, el peticionari va manifestar la compatibilitat del projecte amb el planejament urbanístic, excepte el tram que discorre per sòl no urbanitzable d'especial protecció (muntanyes i àrees forestals), i indica que qualsevol altra alternativa de traçat estaria afectada per la mateixa protecció. A més, va informar de la reposició dels terrenys al seu estat original quan concloga l'obra junt amb la tramitació de les llicències i/o autoritzacions mediambientals exigibles segons la legislació aplicable.  
- Ajuntament de Monforte del Cid. Amb data del 22 d'abril de 2009, l'Ajuntament va informar desfavorablement ja que no s'havia tingut en compte el Pla General d'Ordenació Urbana del municipi, ja que afecta sòl d'especial protecció, a més de la seua incidència en el medi rural, i proposa un nou traçat paral·lel a les carreteres CV-850 i CV-847.  
  
Per mitjà d'un escrit amb data del 21 de desembre de 2009, el peticionari va manifestar la compatibilitat del projecte amb el planejament urbanístic, ja que no s'expropiarà en ple domini. No obstant això, en la zona urbanitzable, el traçat s'adaptarà en la mesura que es puga a l'indicat per l'Ajuntament, es procedirà a adaptar el traçat, es respectaran les carreteres existents i es disminuirà l'afectació de l'ocupació de sòl d'especial protecció ecològica. A més, va informar la reposició dels terrenys al seu estat original quan concloga l'obra.  
- Ajuntament de Novelda. Amb data del 6 de juliol de 2009, l'Ajuntament va informar desfavorablement, considera les limitacions de les servituds legals, la revisió del Pla General, la necessitat d'executar el projecte en els camins existents, la incidència en el medi rural i planteja un traçat alternatiu que establix com a criteris la proximitat a camins o carreteres, i evita l'afectació a edificacions existents, a més d'ajustar-se a límits de parcel·les.  
Per mitjà d'un escrit amb data del 21 de desembre de 2009, el peticionari va manifestar que s'incorporaran en l'addenda I les variants viables i es consideraran els motius tècnics, mediambientals i jurídics.  
- Ajuntament de Monòver. Es va sol·licitar informe amb data del 16 de març de 2009, que es va reiterar novament amb data del 15 d'octubre de 2009, i no consta pronunciament de l'Ajuntament a este efecte.  
  
- Ajuntament del Pinós. Amb data del 24 d'abril de 2009, l'Ajuntament va informar desfavorablement, al discórrer el traçat per la zona d'influència del Corredor d'Infraestructures, a més de proposar-se una modificació del traçat per a no afectar el Pla Parcial El Churri i el cementeri municipal.  
Per mitjà d'un escrit amb data del 21 de desembre de 2009, el peticionari va manifestar que s'incorporaran en l'addenda I les variants viables.  
- Ajuntament d'Algueña. Amb data del 18 de juny de 2009, l'Ajuntament va informar desfavorablement, pel fet que el tram comprés entre els vèrtexs V-AL-345 (+70 m aproximadament) i el vèrtex V-AL-352 discorre per terrenys en què està prevista una reclassificació del sòl, la qual cosa impediria una correcta urbanització, i proposa una modificació del traçat des del punt V-AL-344 al V-AL-353.  
  
Per mitjà d'un escrit amb data del 21 de desembre de 2009, el peticionari va manifestar que després d'estudiar la proposta municipal s'incorporaran en l'addenda I al projecte inicial.  
En tot cas, i respecte a les al·legacions formulades pels ajuntaments, és procedent considerar que el traçat projectat ha sigut dissenyat basant-se en la legislació sectorial, la qual establix unes distàncies mínimes de separació a respectar en les zones d'influència d'altres infraestructures, com ara carreteres o camins existents, a més de l'orografia del terreny.  
  
- Servici Territorial de Carreteres d'Alacant, de la Conselleria d'Infraestructures i Transports: va informar desfavorablement amb data del 4 d'agost de 2009 al considerar-se que serà necessari disposar de canalització independent a la infraestructura de carreteres que permeta la deguda independència d'estes.  
Per mitjà d'un escrit amb data del 21 de desembre de 2009, el peticionari va manifestar la conformitat a este i es va remetre a la HZM-FHA-1.1 relativa a canalitzacions de transport i distribució de gas en alta pressió B.  
- Direcció Territorial d'Alacant, de la Conselleria de Medi Ambient, Aigua, Urbanisme i Habitatge.  
Per mitjà d'Informes en matèria de muntanyes públiques i de vies pecuàries amb data del 27 d'abril de 2009 es va requerir documentació complementària per a la determinació de les condicions tècniques a este efecte. Per mitjà d'un escrit amb data del 21 de desembre de 2009, el peticionari va manifestar la seua tramitació per a la subjecció a les condicions tècniques a este efecte.  
- Subdirecció General del Patrimoni de l'Estat del Ministeri d'Economia i Hisenda. Per mitjà d'un escrit amb data del 31 de juliol de 2009 va informar que hauran de complir-se les observacions de l'arrendatària de l'activitat salinera Nueva Compañía Arrendataria de las Salinas de Torrevieja, SA, segons l'escrit del 9 de juny de 2009, que exigixen la comunicació de l'inici de les obres, així com l'adopció de mesures de seguretat, entre altres.  
Per mitjà d'un escrit amb data del 21 de desembre de 2009, el peticionari va manifestar que es contactarà amb esta per a la deguda coordinació en l'execució de les obres.  
- Unitat de Carreteres a Alacant de la Demarcació de Carreteres de l'Estat a la Comunitat Valenciana (Ministeri de Foment). Per mitjà d'Informe favorable amb data de l'11 de maig de 2009, s'adjunta les condicions a l'execució del projecte, i es procedix a la seua acceptació pel peticionari per mitjà d'un escrit amb data del 21 de desembre de 2009.  
  
- Departament de Carreteres de la Diputació Provincial d'Alacant. Per mitjà d'informe favorable amb data del 31 de març de 2009 es va comunicar que haurà de sol·licitar-se l'autorització expressa i subjectar-se a les condicions en matèria de carreteres arreplegades en esta.  
Per mitjà d'un escrit amb data del 21 de desembre de 2009, el peticionari va manifestar la conformitat a este, sense perjuí de sol·licitar-se l'autorització expressa.  
- Confederació Hidrogràfica del Xúquer. Mitjançant la Resolució d'1 de desembre de 2009 es va emetre informe favorable sobre l'execució del projecte subjectant-se a les condicions particulars i generals contingudes en esta.  
- Confederació Hidrogràfica del Segura. Per mitjà d'informe favorable amb data del 2 de febrer de 2010 es va comunicar que en els encreuaments amb llits haurà de sol·licitar-se l'autorització administrativa a este efecte.  
- Administrador d'Infraestructures Ferroviàries. Amb data del 25 de juny de 2009, per mitjà d'informe condicionat, va manifestar les necessitats de procedir a una solució tècnica per encreuament amb la línia d'alta velocitat del nou accés ferroviari a llevant, en el tram Monforte del Cid - Aspe PK 103+527,670.  
Per mitjà d'un escrit amb data del 21 de desembre de 2009, el peticionari va manifestar que es procedirà a realitzar una modificació de l'encreuament que es preveurà en l'addenda I al projecte.  
- Comunitat de Regants de Monforte del Cid. Presenta escrit amb data de l'1 d'abril de 2009 en el qual va manifestar que haurà de contactar-se amb l'esmentada entitat per a l'execució dels treballs.  
Per mitjà d'un escrit amb data del 21 de desembre de 2009, el peticionari va manifestar que es contactarà amb esta per a la deguda coordinació en l'execució de les obres.  
- Iberdrola, SA. Es va sol·licitar informe amb data del 16 de març de 2009, que es va reiterar novament amb data del 8 d'octubre de 2009, i no consta pronunciament a este efecte.  
- Gas Natural SDG, SA. Per mitjà d'informe amb data del 30 d'abril de 2009 es van adjuntar les condicions tècniques generals, a més d'arreplegar-se la necessitat de notificar l'inici d'obra.  
Per mitjà d'un escrit amb data del 27 de març de 2013, el peticionari va manifestar la conformitat a este, sense perjuí de notificar-se l'inici d'obres.  
- Nueva Compañía Arrendataria de las Salinas de Torrevieja (Torresal). Es va sol·licitar informe amb data del 17 de març de 2009, que es va reiterar novament amb data del 22 de març de 2013, i no consta pronunciament a este efecte. No obstant això, consten les condicions plantejades a través de la Subdirecció General del Patrimoni de l'Estat esmentades anteriorment, com a concessionari d'este.  
- Telefónica de España, SA. Presenta escrit amb data del 30 de març de 2009 en el qual va manifestar que no pot donar la seua conformitat al projecte perquè en la separata rebuda no hi ha informació d'instal·lacions afectades de l'esmentada companyia.  
De la mateixa manera es van remetre separates de l'addenda I, amb el resultat que, en síntesi, es detalla:  
- Ajuntament de Monforte del Cid. Amb data de l'11 d'abril de 2012, l'Ajuntament va informar desfavorablement ja que, a pesar de la modificació en el traçat inicial va haver d'establir-se al llarg del camí del Riu, a més de detectar-se errors en la identificació parcel·lària.  
  
Per mitjà d'un escrit amb data de l'11 de juny de 2012, el peticionari va manifestar la seua disconformitat al canvi de traçat, ja que afectaria una zona protegida mediambientalment, a més de procedir-se a la correcta identificació parcel·lària.  
- Ajuntament de Novelda. Amb data del 3 de maig de 2012, l'Ajuntament va informar desfavorablement, ja que va sol·licitar l'expropiació del traçat de gas per a la seua conversió en xarxa de vianants i ciclista.  
Per mitjà d'un escrit amb data de l'11 de juny de 2012, el peticionari va manifestar la seua disconformitat a la proposta en aplicació dels articles 15 de la Llei d'Expropiació Forçosa i els articles 103 i següents de la Llei 34/1998, de 7 d'octubre, del Sector d'Hidrocarburs, que determinen l'exigència d'ocupar els béns estrictament indispensables per al fi de l'expropiació  
- Ajuntament de Monòver. Es va sol·licitar informe amb data del 8 d'agost de 2011, que es va reiterar novament amb data del 5 de febrer de 2012, i no consta pronunciament a este efecte.  
- Ajuntament del Pinós. Es va sol·licitar informe amb data del 8 d'agost de 2011, que es va reiterar novament amb data del 4 de febrer de 2012, i no consta pronunciament a este efecte.  
- Ajuntament d'Algueña. Es va sol·licitar informe amb data del 8 d'agost de 2011, i amb data de l'11 de gener de 2013, l'Ajuntament va informar favorablement.  
- Servici Territorial de Carreteres d'Alacant, de la Conselleria d'Infraestructures i Transports. Amb data del 6 de febrer de 2012, es van traslladar els projectes en curs en la zona.  
Per mitjà d'un escrit amb data del 27 de març de 2013, el peticionari va manifestar la seua conformitat amb la documentació facilitada.  
- Servici Territorial de Medi Ambient. Vies Pecuàries. Amb data del 24 d'octubre de 2011, es va traslladar el plec de condicions d'autorització de treballs en vies pecuàries de la Conselleria de Medi Ambient (FOCUPAVP 7/2009).  
Per mitjà d'un escrit amb data del 29 de novembre de 2011, el peticionari va manifestar la seua conformitat amb la documentació facilitada.  
- Servici Territorial d'Urbanisme d'Alacant de la Conselleria d'Infraestructures, Territori i Medi Ambient. Es va sol·licitar informe amb data de l'1 de juliol de 2013, i amb data del 13 d'agost de 2013, es va informar favorablement.  
- Direcció Provincial de Trànsit de Valencia, del Ministeri de l'Interior. Amb data del 17 d'octubre de 2011, es van traslladar les condicions d'execució del projecte.  
Per mitjà d'un escrit amb data del 14 de desembre de 2011, el peticionari va manifestar la seua conformitat amb este.  
- Departament de Carreteres de la Diputació Provincial d'Alacant. Amb data del 5 de gener de 2012, es van traslladar les condicions d'obra, sense perjuí d'autorització a este efecte.  
Per mitjà d'un escrit amb data del 28 de febrer de 2011, el peticionari va manifestar la seua conformitat amb este.  
- Confederació Hidrogràfica del Xúquer. Amb data del 21 de febrer de 2012, es van traslladar les condicions d'execució del projecte mitjançant la Resolució de 9 de febrer de 2012.  
Per mitjà d'un escrit amb data del 27 de març de 2013, el peticionari va manifestar la seua conformitat amb este.  
- Confederació Hidrogràfica del Segura. Per mitjà d'informe favorable amb data del 3 de novembre de 2011 es va comunicar que en els encreuaments amb llits haurà de sol·licitar-se l'autorització administrativa a este efecte.  
Amb data del 5 de desembre de 2011, el peticionari va manifestar la seua conformitat amb este.  
- Administrador d'Infraestructures Ferroviàries. Amb data del 25 d'abril de 2013, ADIF va informar favorablement subjectant-se a l'informe del director d'obra de 20 de març de 2013, sense perjuí de l'autorització prèvia a este efecte.  
Per mitjà d'un escrit amb data del 5 de juny de 2012, el peticionari va manifestar la seua conformitat.  
- SAT número 3481 Aguas de Pinoso. Es va sol·licitar informe amb data del 15 de març de 2013, que es va reiterar novament amb data del 25 d'abril de 2013, i no consta pronunciament a este efecte.  
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, en el si del procediment d'autorització administrativa regulat pel Reial Decret 1434/2002, de 27 de desembre, el Servici Territorial d'Energia d'Alacant va sol·licitar als ajuntaments afectats informe amb l'objecte de demanar les al·legacions que foren procedents sobre l'adaptació de la instal·lació objecte del present procediment al planejament urbanístic que resultara d'aplicació.  
Per mitjà d'un escrit amb data del 12 de novembre de 2010, el Servici d'Avaluació d'Impacte Ambiental, dependent de la Conselleria de Medi Ambient, Aigua, Urbanisme i Habitatge, sol·licita la modificació del projecte, a la vista de l'informe desfavorable del Servici d'Ordenació Territorial amb data del 25 d'octubre de 2010, en el qual es va manifestar l'afectació en el denominat Corredor d'Infraestructures del Pla d'Acció Territorial de caràcter sectorial de Corredors d'Infraestructures de la Comunitat Valenciana, a més de considerar-se la intersecció de la infraestructura amb zones inundables, i per això caldrà ajustar-se a la normativa relativa a les condicions generals d'adequació de les infraestructures al Pla d'Acció Territorial de Caràcter Sectorial sobre Riscos d'Inundació a la Comunitat Valenciana (PATRICOVA). Posteriorment, per mitjà d'informe del 23 de març de 2011, del Servici d'Ordenació Territorial, s'emet un informe favorable al projecte a la vista del nou traçat de l'addenda I, que complix l'article 22 de la normativa del Pla d'Acció Territorial de Caràcter Sectorial de Corredors d'Infraestructures de la Comunitat Valenciana, i haurà de complir les previsions contingudes en l'article 26 de la normativa del PATRICOVA, junt amb les consideracions que s'emeten per la Direcció General de l'Aigua.  
  
Amb data 16 de novembre de 2012, la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, va dictar la declaració d'impacte ambiental i va estimar acceptable, només als efectes ambientals i sense perjuí de l'obtenció de les autoritzacions sectorials que siguen necessàries, el projecte de gasoducte de transport secundari Elx-Monòver-Algueña, i la seua addenda I, subjectant-se a les condicions i modificacions arreplegades en esta.  
  
El gasoducte objecte de la present resolució està inclòs en la Planificació dels Sectors d'Electricitat i Gas 2008-2016. Desenrotllament de les Xarxes de Transport, aprovat pel Consell de Ministres el 30 de maig de 2008, com a infraestructura a construir, necessari per a l'atenció dels mercats de la seua zona geogràfica d'influència, i s'ha justificat, per tant, la seua necessitat. Esta instal·lació figura qualificada en el dit document en la categoria A, «Projectes aprovats sense cap tipus de condicions, longitud prevista 44 km, diàmetre 10», i any de posada en marxa (PEM) prevista 2009.  
Amb data 19 d'abril de 2010, la Direcció General de Política Energètica i Mines del llavors Ministeri d'Indústria, Turisme i Comerç va emetre informe favorable sobre l'autorització administrativa del projecte de gasoducte de transport secundari Elx-Monòver-Algueña de les característiques següents:  
· Origen: al costat de la posició 15.5 del gasoducte de la xarxa bàsica València-Alacant.  
· Municipis afectats: discorrerà pels termes municipals d'Elx, Monforte del Cid, Novelda, Monòver, el Pinós i Algueña, a la província d'Alacant.  
· Longitud: 58 237,85 m.  
· Nombre i tipus de posicions: sis (6) de vàlvules de derivació de distribució, dos d'estes equipades amb trampa de rascadors, totes estes per a atendre les necessitats de subministrament de la seua zona geogràfica d'influència per mitjà del corresponent gasoducte (ramal/antena) amb origen en les dites posicions.  
· Pressupost: 65.729.356,52 ?.  
Posteriorment, es va presentar l'addenda I al projecte inicial del gasoducte amb l'objecte d'atendre els requeriments realitzats per organismes oficials i les al·legacions presentades durant el període d'informació pública per alguns dels ajuntaments pels quals discorre la canalització, consistent en una modificació del traçat, amb un increment de 1.210,75 metres lineals, un canvi en l'emplaçament de la posició ELALGUE-5 (al terme municipal del Pinós), una reducció de la pressió de disseny de 59 a 49,5 bar i la modificació de la qualitat de la canonada d'API 9R D-53 a API 5L Gr-B, i tot això suposa un increment de 158.604,17 - en el pressupost.  
La dita addenda I va ser traslladada novament a la Direcció General de Política Energètica i Mines, del Ministeri d'Indústria, Energia i Turisme, perquè s'emetera l'informe vinculant a què es referix l'article 3.2.c de la Llei 34/1998, de 7 d'octubre, i va ser evacuat en sentit favorable amb data 3 de febrer de 2014.  
Per mitjà d'un escrit de 6 de febrer de 2014, el peticionari va comunicar a este centre directiu el seu canvi de denominació social d'Endesa Gas Transportista, SL, Unipersonal, a Redexis Gas Transporte, SL, Unipersonal, sense que la dita modificació afecte els drets i les obligacions de la societat.  
La documentació aportada justifica el disseny i la construcció de tots els elements del gasoducte i s'adapta als plans urbanístics municipals, a més de la impossibilitat per qüestions tècniques, mediambientals o constructives de les alternatives proposades, junt amb l'acceptació de les condicions imposades pels organismes afectats i, finalment, la compatibilitat amb els aspectes tècnics i econòmics respecte a la ubicació i el traçat idoni de les instal·lacions del gasoducte, amb els drets particulars. Finalment, el projecte d'execució presenta un traçat plenament concretat, té entre la documentació els plans pertinents a escala adequada, estan prou detallats i contenen una relació concreta i individualitzada dels béns i drets afectats.  
  
La documentació tècnica acompanyada posseïx una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar, i això sense perjuí d'indemnitzar adequadament estes.  
Els punts de connexió origen i final de la instal·lació sol·licitada són titularitat de Redexis Gas Transporte, SL, Unipersonal.  
El projecte permetrà l'expansió de les xarxes de distribució de gas natural a diverses poblacions en la seua àrea d'influència, i possibilitarà el desenrotllament industrial de la zona, a més de satisfer-se les necessitats actuals i futures en els àmbits domèstics, comercial i industrial.  
  
Consta en l'expedient l'informe favorable de data 13 de setembre de 2013 del Servici Territorial d'Energia d'Alacant, òrgan encarregat de la instrucció de l'expedient.  
El 3 de març de 2014, el Servici d'Energia i la Subdirecció General d'Energia i Mines van elevar proposta de resolució a este centre directiu.  
  
Fonaments de dret  
La instrucció i resolució del present procediment administratiu correspon a la Generalitat, a l'estar la instal·lació objecte d'este radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat en aplicació del títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autoritzacions de gas natural.  
D'acord amb el que establix l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
De conformitat amb l'incís f de l'article 4.1 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autoritzacions de gas natural, es tracta d'una instal·lació de transport secundari.  
L'article 67 de la Llei 34/1998, de 7 d'octubre, del Sector d'Hidrocarburs, establix que les instal·lacions de transport requerixen l'autorització administrativa prèvia. Així mateix, l'article 70 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autoritzacions de gas natural, establix la necessitat d'autorització administrativa prèvia i l'aprovació del projecte de detall de les instal·lacions o d'execució d'estes.  
El procediment per a l'autorització administrativa i l'aprovació del projecte d'execució està establit en el títol IV del Reial Decret 1434/2002, de 27 de desembre.  
D'acord amb el que establix l'article 67.2 de la Llei 34/1998, els sol·licitants d'autoritzacions per a instal·lacions de xarxes de transport hauran d'acreditar de manera suficient els requisits següents: les condicions tècniques i de seguretat de les instal·lacions proposades, l'adequat compliment de les condicions de protecció del medi ambient, l'adequació de l'emplaçament de la instal·lació al règim d'ordenació del territori i la seua capacitat legal, tècnica i economicofinancera per a la realització del projecte.  
D'acord amb el que establix l'article 67.3 i 104 de la Llei 34/1998, el procediment i atorgament de l'autorització inclourà el tràmit d'informació pública.  
Segons el que preveu l'article 3.2.c de la Llei 34/1998, de 7 d'octubre, del Sector d'Hidrocarburs, l'Administració General de l'Estat emetrà informe, amb caràcter vinculant, sobre les autoritzacions d'aquelles instal·lacions de la xarxa de transport secundari que siguen competència de les comunitats autònomes.  
Segons la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el seu reglament de desplegament, el projecte ací interessat constituïx un dels supòsits en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell.  
Per ser el present procediment referent a l'autorització administrativa d'una instal·lació de la xarxa de transport de gas canalitzat amb pressió màxima de disseny igual o superior a 16 bar, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és d'aplicació el capítol XX «De les infraestructures del sector energètic» de la dita norma legal.  
D'acord amb el que establix l'article 83 del Reial Decret 1434/2002, de 27 de desembre, els projectes d'execució d'instal·lacions sotmesos a aprovació hauran d'elaborar-se d'acord amb els reglaments tècnics en la matèria que, en este cas, es concreta en l'Orde de 18 de novembre de 1974, del Ministeri d'Indústria, per la qual s'aprova el Reglament de Xarxes i Connexions de Combustibles Gasosos, modificada per ordes del Ministeri d'Indústria i Energia de 26 d'octubre de 1983, de 6 de juliol de 1984, de 9 de març de 1994 i de 29 de maig de 1998 (BOE 6 de desembre de 1974, de 8 de novembre de 1983, de 6 de juliol de 1984, de 21 de març de 1994 i d'11 de juny de 1998, respectivament) junt amb les seues instruccions tècniques complementàries.  
  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar l'autorització administrativa a Redexis Gas Transporte, SL, Unipersonal, per a la construcció del gasoducte de transport secundari denominat Elx-Monòver-Algueña, i les seues instal·lacions auxiliars, als termes municipals d'Elx, Monforte del Cid, Novelda, Monòver, el Pinós i Algueña, a la província d'Alacant, les característiques principals de la qual són:  
El pressupost final del projecte ascendix a onze milions noranta-set mil tres-cents cinquanta-dos euros amb seixanta-nou cèntims d'euro (23.330.537,69 euros).  
La present autorització quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de dos-cents vint-i-un mil nou-cents quaranta-set euros amb cinc cèntims d'euro (221.947,05 ?), import del dos per cent (2 %) del pressupost de les instal·lacions afectades que figuren en la present resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre. La dita fiança es constituirà a favor d'esta Direcció General d'Energia en la Tresoreria del Servici Territorial d'Alacant, de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la sol·licitud prèvia, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització.  
  
2. Redexis Gas Transporte, SL, Unipersonal, complirà estrictament les obligacions que s'assenyalen en l'article 68 de la Llei 34/1998, de 7 d'octubre, del Sector d'Hidrocarburs, així com en els apartats 1 i 3 de l'article 6 del Reial Decret 1434/2004, de 27 de desembre, i la resta de regulació aplicable a l'exercici de la seua activitat com a empresa transportista.  
3. El titular de la present autorització es beneficiarà, com a transportista, dels drets que assenyala l'article 69 de la Llei 34/1998, de 7 d'octubre, del Sector d'Hidrocarburs, així com els que s'assenyalen en els apartats 1 i 2 de l'article 6 del Reial Decret 1434/2004, de 27 de desembre.  
4. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que establix l'article 67.3 de la Llei 34/1998, de 7 d'octubre.  
5. El règim econòmic i retributiu es regirà per les disposicions vigents en cada moment.  
6. La present autorització s'atorga sense perjuí de tercers i deixa a part els drets particulars.  
7. D'acord amb el que establix la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció feta en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, les obres relacionades amb la instal·lació objecte de la present autorització no estarà sotmesa a llicència urbanística o a qualsevol altre acte de control preventiu municipal, tot això sense perjuí d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
8. Redexis Gas Transporte, SL, Unipersonal, haurà d'adoptar les mesures i actuacions necessàries per a fer complir el contingut de la declaració d'impacte ambiental amb data 16 de novembre de 2012, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, i subjectar-se a les condicions i modificacions arreplegades en esta:  
1. Hàbitats i espècies protegides:  
a) S'evitarà l'afectació al matoll arborescent de l'hàbitat 5210 localitzat al terme municipal de Monòver per mitjà de restriccions de la pista de treball o limitació dels desbrossaments.  
b) En les zones on es localitzen hàbitats gipsícoles es tindrà en compte que la ubicació dels parcs de maquinària i zones d'acumulació de materials no han d'ocasionar impactes addicionals, i s'ha de triar amb atenció la ubicació.  
c) En el cas que en el transcurs de les obres es trobe alguna espècie de les arreplegades en l'annex I del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades, s'evitarà la seua afectació i es comunicarà al Servici d'Avaluació d'Impacte Ambiental les mesures realitzades per a garantir la preservació.  
d) Es respectarà la Llei 4/2006, de Patrimoni Arbori Monumental de la Comunitat Valenciana, i s'evitaran danys o deterioraments a arbratge natural o cultivat que revestisca les característiques establides en la dita llei.  
2. Fauna protegida:  
2.1. En relació amb l'espècie Riparia riparia (parpalló):  
a) S'establirà amb caràcter general un entorn de protecció per a l'espècie que estarà situat entre el gir del gasoducte cap a l'oest una vegada abandona la carretera A-31 i abans d'arribar a l'encreuament amb el Vinalopó (punt d'abandó de paral·lelisme amb CV-847) i l'encreuament amb la carretera CV-84, on no es realitzaran obres en el període de cria de l'espècie, excepte allò que s'ha especificat a continuació.  
A fi d'establir amb caràcter detallat la seqüència temporal i espacial dels treballs, així com fixar les mesures preventives se sol·licitarà amb suficient antelació l'auxili del tècnic de protecció d'espècies dels Servicis Territorials de Medi Ambient d'Alacant, que delimitarà l'abast de l'aplicació d'estes mesures, entre les quals es podrà trobar el cobriment dels talussos generats amb malles.  
b) Referent a la modificació proposada al terme municipal de Novelda, a més de la supervisió de l'apartat anterior, es tindrà en compte el següent:  
- Es revisarà la qualitat dels materials que componen el talús; en funció de les seues característiques es triarà la maquinària i mode de realització de l'obertura de la rasa de manera que no existisca risc d'afonament del dit talús. En cas necessari s'efectuarà manualment.  
  
En qualsevol cas, tant la rasa com la pista de treball s'allunyaran tant com siga possible del talús.  
Com a mesura de compensació ambiental, es col·laborarà amb el tècnic de protecció d'espècies a fi de procedir a millorar, en cas necessari, les condicions del talús.  
2.2. En relació amb l'espècie Hieraaetus fasciatus (águila de panxa blanca): de manera general, s'evitarà la realització d'obres durant els mesos de febrer a juliol en la zona pròxima al Collado Victoriano (entre la confluència amb la rambla de Xinorla i l'encreuament amb la CV-834) i en la zona del Xinorlet i haurà de fixar amb caràcter definitiu les zones i els moments de paralització de les obres el tècnic de protecció d'espècies dels SSTT de Medi Ambient d'Alacant.  
3. Patrimoni cultural: a més d'allò que s'ha exposat en l'estudi d'impacte ambiental, es comunicaran a l'òrgan competent les variants establides en l'addenda I a fi que este realitze les consideracions que crega oportunes.  
4. Vies pecuàries: s'obtindran les autoritzacions d'ocupació de vies pecuàries, tenint en compte tant la construcció del gasoducte com, si és el cas, les línies elèctriques projectades.  
En el cas de les posicions Elalgue-3 (Novelda) i Elalgue-5 (el Pinós), se sol·licitarà la col·laboració de la Secció Forestal dels SSTT d'Alacant a fi d'evitar l'ocupació de les vies pecuàries Cañada Real del Camino de Las Fuentes d'Aspe, i Vereda de la Cueva i la Albatera.  
  
5. Als termes municipals de Monforte del Cid, Novelda, Monòver i el Pinós, on es genera una intersecció puntual de la infraestructura amb zones inundables, s'adaptaran les infraestructures projectades a les condicions establides en l'article 26 de la normativa del PATRICOVA.  
  
En els àmbits afectats per risc 4 d'inundació no es localitzarà cap instal·lació superficial que requerisca el gasoducte per al seu funcionament.  
6. En relació amb el pas del gasoducte per la zona humida del Rodriguillo: es restringirà al màxim l'amplària de la pista de treball. No podran ubicar-se en esta zona parcs de maquinària ni realitzar-se depòsits de materials. S'extremaran les mesures de correcció d'impactes davant d'abocaments accidentals.  
7. En relació amb el pas del gasoducte per terreny forestal, a més de les mesures proposades en l'estudi d'impacte ambiental, inclòs el projecte de restauració:  
a) Es respectarà el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
b) Es restringirà al màxim la dimensió de la pista de treball (per davall dels 14 metres previstos), i s'abalisarà esta.  
c) La circulació dels vehicles es restringirà a 30 km/h.  
8. A més de les mesures establides per a evitar l'afectació a aus per les línies elèctriques, es tindrà en compte que és de compliment obligatori en la connexió a la posició 2 el Reial Decret 1432/2008, pel qual s'establixen mesures per a la protecció de l'avifauna contra la col·lisió i l'electrocució.  
Així mateix, es tindrà en compte el Decret 150/2010, pel qual es modifica el reglament de la Llei 3/1993, Forestal de la Comunitat Valenciana, i s'aprova la Instrucció Tècnica IT-MVLAT per al tractament de la vegetació en la zona de protecció de les línies elèctriques aèries d'alta tensió amb conductors nus al seu pas per terrenys forestals  
  
9. En relació amb el projecte de restauració:  
a) A causa del risc d'erosió s'extremaran les precaucions en el traçat del gasoducte en la circumval·lació del nucli urbà de Monòver i en la confluència amb la CV-83, també en este terme municipal.  
  
b) En el cas que en l'execució de rases en terreny amb pendent apareguen substrats pedregosos, s'empraran en les labors de restauració i com a mitjà d'integració de l'obra en el paisatge.  
10. Referent al paisatge: es proposa realitzar una variant del gasoducte per la zona del Xinorlet per a evitar l'afectació a la zona muntanyosa o bé rodejar-la o bé realitzar un encreuament que evite l'afectació a les zones de major cota i tenint en compte la necessària compatibilitat amb les especificacions del PAT de Corredors d'Infraestructures.  
11. El programa de vigilància ambiental:  
Serà controlat per un equip especialitzat en medi ambient i implicarà la presència d'un tècnic a peu d'obra, el qual controlarà l'aplicació de totes les mesures protectores establides, informarà de qualsevol incidència a l'òrgan ambiental i comunicarà la seqüència finalment establida en les obres (calendari d'obres), així com el resultat final de l'execució del projecte en les zones pròximes a l'àrea de nidificació del parpalló.  
  
Este programa inclourà la supervisió de l'execució del projecte de restauració ambiental posterior a les obres i el seu seguiment durant els cinc anys posteriors.  
Es realitzarà una revisió semestral durant els dos primers anys en què s'identificarà a peu de camp la possible aparició de signes d'erosió i es determinarà el grau d'arrelament de la vegetació o el grau de colonització espontània de les àrees afectades pel projecte. En els tres anys següents esta revisió es realitzarà amb caràcter anual.  
Si com a conseqüència de les conclusions de la vigilància ambiental es detecten insuficients les mesures efectuades, es remetrà al Servici d'Avaluació d'Impacte Ambiental una nova proposta de mesures a implementar, el qual haurà d'acceptar o completar per mitjà d'emissió d'informe.  
En qualsevol cas el resultat de la vigilància es comunicarà al dit servici amb caràcter anual.  
El document on s'especifiquen els resultats de la vigilància durant el primer any contindrà, a més de l'informe del funcionament correcte de les mesures preventives i correctores proposades i del que s'ha indicat anteriorment, un reportatge fotogràfic de la situació de l'obra abans d'efectuar la restauració ambiental i una vegada efectuada esta.  
  
Este reportatge serà realitzat en els punts més representatius del traçat: encreuaments per zona forestal, llits hídrics més importants, paisatges de rellevància.  
El contingut de la vigilància ambiental del segon any i posteriors serà indicat pel Servici d'Avaluació d'Impacte Ambiental una vegada revisats els primers resultats.  
9. L'incompliment de les condicions i els requisits establits en la present autorització, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique, podran donar lloc a la seua revocació.  
  
Segon  
Aprovar el projecte tècnic d'execució presentat, junt amb l'addenda I, per a la construcció de les instal·lacions corresponents a la xarxa de transport secundari descrites en el punt primer d'esta resolució, redactats per tècnic titulat competent i visats pel col·legi oficial corresponent amb dates 23 de desembre de 2008 i 8 de juliol de 2011, i s'habilita a Redexis Gas Transporte, SL, Unipersonal, a la construcció de la instal·lació interessada, d'acord amb les condicions que s'indiquen a continuació:  
1. Les obres hauran de realitzar-se d'acord amb el projecte i l'addenda I aprovats, amb les condicions tècniques establides per les administracions, organismes i empreses de servici públic o d'interés general afectats per la present instal·lació i que han sigut acceptades pel titular d'esta, i amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació de l'Orde de 18 de novembre de 1974, del Ministeri d'Indústria, per la qual s'aprova el Reglament de Xarxes i Connexions de Combustibles Gasosos, modificada per ordes del Ministeri de Indústria i Energia de 26 d'octubre de 1983, de 6 de juliol de 1984, de 9 de març de 1994 i de 29 de maig de 1998 (BOE 6 de desembre de 1974, de 8 de novembre de 1983, de 6 de juliol de 1984, de 21 de març de 1994 i d'11 de juny de 1998, respectivament), en particular de la ITC-MIG 5.1, i la resta de regulació de construcció vigent aplicable a este tipus d'instal·lacions. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.  
Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. El termini d'execució de les obres serà de 8 mesos a comptar a partir de la data de la notificació de la present resolució. No obstant això, amb anterioritat a la finalització del dit termini, Redexis Gas Transporte, SL, Unipersonal, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
3. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servici Territorial d'Energia d'Alacant.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. El titular de la present resolució notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient. El personal tècnic en la matèria adscrit a esta direcció general o del Servici Territorial d'Energia podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
  
6. El titular de la present resolució donarà compte de l'acabament de les obres al Servici Territorial d'Alacant, als efectes de reconeixement i alçament de l'acta de posada en servici de les instal·lacions, i presentar el certificat de direcció i final d'obra oportú, subscrit per tècnic facultatiu competent, i acreditar que està d'acord amb els reglaments tècnics i de seguretat en la matèria, segons s'establix en la normativa vigent per als projectes d'instal·lacions de gas natural i igualment respecte a la present autorització administrativa i l'aprovació del projecte d'execució. Quan el mencionat certificat de direcció i final d'obra no estiga visat pel col·legi professional corresponent, s'acompanyarà de l'oportuna declaració responsable segons allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de data 3 de novembre de 2010. Així mateix, el peticionari haurà de presentar certificat final de les entitats o empreses encarregades de la supervisió i control de la construcció de les instal·lacions, en la qual s'expliciten els resultats satisfactoris dels assajos i de les proves realitzats, segons el que preveuen les normes i els codis aplicats i que acrediten la qualitat de les instal·lacions.  
7. El Servici Territorial d'Energia d'Alacant, haurà d'informar a esta Direcció General de la data de posada en servici de les instal·lacions, i remetre una còpia de l'acta de posada en servici corresponent, incloses les possibles actes parcials, en el termini màxim de 10 dies des de l'atorgament. D'acord amb allò que s'ha indicat en la disposició final quarta de l'Orde ITC/1890/2010, de 13 de juliol, per la qual es regulen determinats aspectes relacionats amb l'accés de tercers i les retribucions regulades en el sistema de gas natural, l'esmentada acta de posada en servici haurà d'incloure, formant part integrant d'esta, la taula corresponent que figura en l'annex de la dita orde.  
8. El titular de la instal·lació haurà de tindre en compte en l'execució del projecte les condicions imposades pels organismes afectats.  
9. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En els dits supòsits, l'Administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
  
Tercer  
Declarar, en concret, la utilitat pública del gasoducte autoritzat en el punt primer de la present resolució, amb l'afectació a les finques que es detallen en l'annex a esta resolució, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111 i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la ocupació urgent als efectes de l'article 52 de la Llei, de 16 de desembre de 1954, d'Expropiació Forçosa, i Redexis Gas Transporte, SL, Unipersonal adquirix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació gasista sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
- La notificació de la present resolució a Redexis Gas Transporte, SL, Unipersonal, i a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicions tècniques al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com a la resta d'interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.  
Tot això d'acord amb el que establix el Reial Decret 1434/2002, de 27 de desembre.  
Se significa que la mencionada publicació es realitzarà, a més, als efectes de notificació de la present resolució als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria i Energia d'esta conselleria en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 5 de març de 2014.- El director general d'Energia: Antonio Cejalvo Lapeña.